b'\n_START_ARTICLE_\nN\xc3\xb6\xc3\xb6rkeraamika\n_START_PARAGRAPH_\nN\xc3\xb6\xc3\xb6rkeraamika on keraamika liik, mille oluline tunnus on n\xc3\xb6\xc3\xb6rornament._NEWLINE_N\xc3\xb6\xc3\xb6rkeraamikat kasutati laialdaselt Kesk- ja P\xc3\xb5hja-Euroopas 3. aastatuhandel e.m.a., hilisel kiviajal._NEWLINE_T\xc3\xbc\xc3\xbcpilised n\xc3\xb6\xc3\xb6rkeraamikaesemed on v\xc3\xa4ikesed lameda p\xc3\xb5hja ja S-kujulise seinaprofiiliga anumad, aga esineb suuremaidki, isegi amforakujulisi n\xc3\xb5usid._NEWLINE_N\xc3\xb6\xc3\xb6rkeraamika on iseloomulik h\xc3\xb5imudele, kes kasutasid silmaga kirveid, eriti venekirveid. Selliseid arheoloogilisi kultuure nimetatakse nii n\xc3\xb6\xc3\xb6rkeraamika kultuuriks kui venekirvekultuuriks. See kultuur h\xc3\xb5lmas suure ala Hollandist l\xc3\xa4\xc3\xa4nes kuni Volga keskjooksuni idas ja Baierist l\xc3\xb5unas kuni L\xc3\xb5una-Soomeni p\xc3\xb5hjas.'